Beurtkrag: Situasie verbeter(Argieffoto: Johannes Plenio/pixabay) Eskom het Dinsdagoggend vroeg beurtkrag tussen 08:00 en 16:00 opgeskort. Fase 1 sal egter weer om 16:00 in werking tree, het die kragvoorsiener gesê. Eskom het fase 1-beurtkrag Maandag om 08:00 hervat nadat dit Sondag om 22:00 opgeskort is. Fase 1 het tot 16:00 geduur, waarna fase 2 in werking gestel is. Eskom het vroeër gesê dié patroon sal Dinsdag herhaal word en “hoogs waarskynlik” Woensdag ook. Dit blyk dat die situasie ten minste verbetering toon. Volgens Eskom is verskeie van sy opwekkingseenhede oornag weer in diens gestel wat tot die laer fase gelei het.